ଭୁବନେଶ୍ୱର, ଅଗଷ୍ଟ ୧୪(ଲୋକାଲ ୱାୟାର): ରାଜଧାନୀ ଭୁବନେଶ୍ୱରରେ ଶୁକ୍ରବାର ୨୪୭ ଜଣ କରୋନା ଆକ୍ରାନ୍ତ ଚିହ୍ନଟ ହେବା ପରେ ମୋଟ କରୋନା ଆକ୍ରାନ୍ତଙ୍କ ସଂଖ୍ୟା ୪୮୪୨କୁ ବୃଦ୍ଧି ପାଇଥିବା ବିଏମସି କହିଛି ।
୨୪୭ ଆକ୍ରାନଙ୍କ ମଧ୍ୟରୁ ୧୪୮ ଜଣ କ୍ୱାରେଣ୍ଟାଇନରେ ଥିବା ବେଳେ ୯୯ ଜଣ ସ୍ଥାନୀୟ ସଂକ୍ରମିତ ଏବଂ ୧୦୩ ଜଣ ଆକ୍ରାନ୍ତ ଆଜି ସୁସ୍ଥ ହୋଇଛନ୍ତି ।
କ୍ୱାରେଣ୍ଟାଇନରେ ଥିବା ୧୪୮ ଜଣଙ୍କ ମଧ୍ୟରେ ଶୁକ ବିହାର ଭୋଇ ନଗରରୁ ୧୧ ଜଣ, ୟୁନିଟ-୬ରୁ ୧୧ଜଣ, ବମିଖାଲରୁ ୮ଜଣ, ରିଜର୍ଭ ପୁଲିସ କଲୋନିରୁ ୬ଜଣ, ନୟାପଲ୍ଲୀର ଏକ ହୋଟେଲର ୬ ଜଣ କର୍ମଚାରୀ, ଆଚାର୍ଯ୍ୟ ବିହାର ସାଇନ୍ସ ପାର୍କ ବସ୍ତିରୁ ୫ଜଣ ଚିହ୍ନଟ ହୋଇଛନ୍ତି ।
ଆଇଗିଣିଆ, ବାପୁଜୀ ନଗର ଶିଶୁଭବନ ପାଖ, ଚନ୍ଦ୍ରଶେଖରପୁର ବିଡିଏ କଲୋନି, ସିଆରପିଏଫ କ୍ୟାମ୍ପସ୍, ୟୁନିଟ-୯ରୁ ୩ଜଣ ଲେଖାଏଁ ଚିହ୍ନଟ ହୋଇଛନ୍ତି ।
ବଡ଼ଗଡ଼ ବ୍ରିଟ କଲୋନି, ବରମୁଣ୍ଡା ଜଗନ୍ନାଥ ବିହାର, ବମିଖାଲ ଜୟଦୁର୍ଗା ନଗର, ନିଳାଦ୍ରୀ ବିହାର ସେକ୍ଟର-୬, ନୟାପଲ୍ଲୀ ନୂଆସାହି, ଜାଗମରା, ପଳାସପଲ୍ଲୀ ଲେନ୍-୯, ପୋଖରୀପୁଟ, ରେଣ୍ଟାଲ ଭିଆଇପି କଲୋନି, ସୁନ୍ଦରପଦା, ଗୌତମ ନଗରରୁ ୨ ଜଣ ଲେଖାଏଁ ଆକ୍ରାନ୍ତ ହୋଇଛନ୍ତି ।
ଏଥିସହ ଅନ୍ୟ ୩୭ଟି ସ୍ଥାନରୁ ଜଣେ ଲେଖାଏଁ ଆକ୍ରାନ୍ତ ହୋଇଛନ୍ତି ।ରାଜଧାନୀରେ ମୋଟ ୪୮୪୨ ଆକ୍ରାନ୍ତଙ୍କ ମଧ୍ୟରୁ ୨୩ ଜଣଙ୍କ ମୃତ୍ଯୁ ହୋଇଛି । ୩୧୧୮ ଜଣ ସୁସ୍ଥ ହୋଇଥିବା ବେଳେ ୧୬୯୫ ଜଣ ଚିକିତ୍ସିତ ହେଉଛନ୍ତି ।
